FI Euroopan unionin virallinen lehti C 247/144

SELVENTÄVÄ HUOMAUTUS

EU-ohjausjakson 2014 mukaisesti jäsenvaltioille annettaviin neuvoston suosituksiin liittyvä asiakirja

2014/C 247/28

Julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta annetun neuvoston asetuksen (EY) N:o 1466/97 (1) 2 ab artiklan 2 kohdassa, joka on osa ”Taloudellinen vuoropuhelu” -jaksoa, todetaan, että ”neuvoston edellytetään pääsääntöisesti noudattavan komission suosituksia ja ehdotuksia tai selittävän kantansa julkisesti”.

Tämän ”noudata tai selitä” -säännön mukaisesti neuvosto esittää oheisena selitykset muutoksiin, joita se on tehnyt komission osana vuoden 2014 EU-ohjausjaksoa jäsenvaltioille antamiin maakohtaisiin suosituksiin ja joista komissio on eri mieltä.

Neuvosto on myös hyväksynyt useita lisäyksiä sekä sisällöllisiä tai teknisiä muutoksia suosituksiin. Komissio on hyväksynyt nämä muutokset (2).

BELGIA

MAAKOHTAINEN SUOSITUS 3

Komission teksti:

pitää väestön ikääntymisestä ja erityisesti eläkkeistä ja pitkäaikaishoidosta tulevaisuudessa aiheutuvan julkisten menojen kasvun aisoissa tehostamalla toimia, joiden tarkoituksena on kaventaa eroa tosiasiallisen ja lakisääteisen eläkkeellesiirtymisiän välillä, aikaistaa uudistuksia varhaista työmarkkinoilta poistumista koskevien mahdollisuuksien vähentämiseksi, edistää aktiivista ikääntymistä, kytkeä lakisääteisen eläkeiän ja työurien pidentämistä koskevat vaatimukset elinajanodotteen kehitykseen ja parantaa pitkäaikaishoidosta aiheutuvien julkisten menojen kustannustehokkuutta;

Hyväksytty teksti:

pitää väestön ikääntymisestä ja erityisesti eläkkeistä ja pitkäaikaishoidosta tulevaisuudessa aiheutuvan julkisten menojen kasvun aisoissa tehostamalla toimia, joiden tarkoituksena on kaventaa eroa tosiasiallisen ja lakisääteisen eläkkeellesiirtymisiän välillä, aikaistaa uudistuksia varhaista työmarkkinoilta poistumista koskevien mahdollisuuksien vähentämiseksi, edistää aktiivista ikääntymistä, kytkeä lakisääteiseneläkeiän ja työurien pidentämistä koskevat vaatimukset elinajanodotteen kehitykseen ja parantaa pitkäaikaishoidosta aiheutuvien julkisten menojen kustannustehokkuutta;

Selitys:

Yhteisymmärryksenä oli, että Belgian keskeinen haaste on tosiasiallisen eläkkeellesiirtymisiän nostaminen, kun otetaan huomioon tosiasiallisen ja lakisääteisen eläkkeellesiirtymisiän välinen ero. Varhaiseläkkeelle pääsyn edellytyksenä olevaa vähimmäisikää ja työuran pituutta ollaan nostamassa tärkeällä käynnissä olevalla uudistuksella; lakisääteisen eläkeiän nostaminen lyhyellä aikavälillä kasvattaisi tätä eroa ja olisi sen vuoksi uudistuksena väärin ajoitettu.

BULGARIA

Suosituksiin ei tehty muutoksia, joista komissio on eri mieltä.

TŠEKKI

Suosituksiin ei tehty muutoksia, joista komissio on eri mieltä.

TANSKA

Suosituksiin ei tehty muutoksia.

SAKSA

Suosituksiin ei tehty muutoksia, joista komissio on eri mieltä.

VIRO

Suosituksiin ei tehty muutoksia, joista komissio on eri mieltä.

IRLANTI

Suosituksiin ei tehty muutoksia, joista komissio on eri mieltä.

ESPANJA

MAAKOHTAINEN SUOSITUS 5

Komission teksti:

panee täytäntöön vuosina 2013–2016 sovellettavan sosiaalista syrjäytymistä koskevan kansallisen toimintasuunnitelman ja arvioi sen tehokkuuden kaikkien tavoitteiden osalta; lisää hallinnollisia valmiuksia ja työvoima- ja sosiaalipalvelujen välistä koordinointia, jotta voidaan tarjota integroituja järjestelyjä riskialttiille henkilöille ja yksinkertaistaa menettelyjä, joilla tuetaan sujuvaa siirtymistä sosiaalituen piiristä takaisin työmarkkinoille; parantaa perheiden tukijärjestelyjen ja laadukkaiden palvelujen kohdentamista erityisesti sellaisille kotitalouksille suunnattujen järjestelyjen osalta, joissa on lapsia, jotta voidaan varmistaa sosiaalisten tulonsiirtojen progressiivisuus ja tehokkuus;

Hyväksytty teksti:

panee täytäntöön vuosina 2013–2016 sovellettavan sosiaalista syrjäytymistä koskevan kansallisen toimintasuunnitelman ja arvioi sen tehokkuuden kaikkien tavoitteiden osalta; lisää hallinnollisia valmiuksia ja työvoima- ja sosiaalipalvelujen välistä koordinointia, jotta voidaan tarjota integroituja järjestelyjä riskialttiille henkilöille ja yksinkertaistaa menettelyjä ja edistää sitä, että vähimmäistulojärjestelmistä vastaavat julkishallinnon yksiköt ottavat käyttöön yksinkertaistettuja menettelyjä, joilla tuetaan sujuvaa siirtymistä sosiaalituen piiristä takaisin työmarkkinoille; parantaa perheiden tukijärjestelyjen ja laadukkaiden palvelujen kohdentamista erityisesti sellaisille kotitalouksille suunnattujen järjestelyjen osalta, joissa on lapsia, jotta voidaan varmistaa sosiaalisten tulonsiirtojen progressiivisuus ja tehokkuus;

Selitys:

Tämä sanamuoto vastaa paremmin julkishallinnon toimivallan jakoa sosiaalipalvelujen ja vähimmäistulojärjestelmien alalla, jolla valtio tekee alueiden kanssa teknisen ja poliittisen tason yhteistyötä, mikä voi edistää parannettujen prosessien käyttöönottoa.

RANSKA

Suosituksiin ei tehty muutoksia, joista komissio on eri mieltä.

KROATIA

Suosituksiin ei tehty muutoksia, joista komissio on eri mieltä.

ITALIA

Suosituksiin ei tehty muutoksia, joista komissio on eri mieltä.

LATVIA

Suosituksiin ei tehty muutoksia.

LIETTUA

MAAKOHTAINEN SUOSITUS 3

Komission teksti:

kohdentaa paremmin aktiiviset työmarkkinapoliittiset toimenpiteet matalan taitotason työntekijöihin ja pitkäaikaistyöttömiin; parantaa työttömyysetuuksien kattavuutta ja riittävyyttä ja yhdistää ne työmarkkinoille osallistumista edistäviin toimenpiteisiin; puuttuu jatkuvaan ammattitaidon kysynnän ja tarjonnan kohtaamattomuuteen parantamalla työmarkkinoiden tarpeiden huomioon ottamista koulutuksessa ja edistää elinikäistä oppimista; asettaa laadukkaan oppisopimuskoulutuksen tarjonnan etusijalle ja vahvistaa kumppanuutta yksityissektorin kanssa nuorten työllisyyden parantamiseksi; tarkistaa työlainsäädännön asianmukaisuuden erityisesti työsopimus- ja työaikajärjestelyjä koskevan kehyksen osalta työmarkkinaosapuolia kuullen;

Hyväksytty teksti:

kohdentaa paremmin aktiiviset työmarkkinapoliittiset toimenpiteet matalan taitotason työntekijöihin ja pitkäaikaistyöttömiin; parantaa työttömyysetuuksien kattavuutta ja riittävyyttä ja yhdistää ne työmarkkinoille osallistumista edistäviin toimenpiteisiin; puuttuu jatkuvaan ammattitaidon kysynnän ja tarjonnan kohtaamattomuuteen parantamalla työmarkkinoiden tarpeiden huomioon ottamista koulutuksessa, muun muassa ammattitaitoennusteisiin perustuvien järjestelmien pohjalta, ja edistää elinikäistä oppimista; asettaa laadukkaan oppisopimuskoulutuksen sekä muun työhön perustuvan oppimisen tarjonnan etusijalle ja vahvistaa kumppanuutta yksityissektorin kanssa nuorten työllisyyden parantamiseksi; tarkistaa työlainsäädännön asianmukaisuuden erityisesti työsopimus- ja työaikajärjestelyjä koskevan kehyksen osalta työmarkkinaosapuolia kuullen;

Selitys:

Työllisyyskomitean monenvälisen valvontatyön päätelmissä tunnustettiin työhön perustuvan oppimisen asemaan liittyvät uudistukset Liettuassa sekä ammatillisen koulutuksen tehokkuuden parantamista koskevien suunnitelmien tarve ja kehittäminen.

LUXEMBURG

MAAKOHTAINEN SUOSITUS 2

Komission teksti:

julkisen talouden kestävyyden varmistamiseksi hillitsee ikäsidonnaisia menoja parantamalla pitkäaikaishoidon kustannustehokkuutta, jatkamalla eläkeuudistusta todellisen eläkkeellesiirtymisiän nostamiseksi esimerkiksi rajoittamalla varhaiseläkkeelle siirtymistä ja kytkemällä lakisääteinen eläkeikä elinajanodotteeseen; tehostaa toimia ikääntyneiden työntekijöiden työelämään osallistumisen lisäämiseksi esimerkiksi parantamalla näiden työllistettävyyttä elinikäisen oppimisen kautta;

Hyväksytty teksti:

julkisen talouden kestävyyden varmistamiseksi hillitsee ikäsidonnaisia menoja parantamalla pitkäaikaishoidon kustannustehokkuutta, jatkamalla eläkeuudistusta todellisen eläkkeellesiirtymisiän nostamiseksi esimerkiksi rajoittamalla varhaiseläkkeelle siirtymistä ja kytkemällä lakisääteinen eläkeikä ja mukauttamalla eläkeikä tai eläke-etuudet elinajanodotteeseen; tehostaa toimia ikääntyneiden työntekijöiden työelämään osallistumisen lisäämiseksi esimerkiksi parantamalla näiden työllistettävyyttä elinikäisen oppimisen kautta;

Selitys:

Muutos hyväksyttiin, kun lakisääteinen eläkeikä vahvistettiin 65 vuodeksi, mutta tosiasiallinen eläkkeellesiirtyminen tapahtui alle 60-vuotiaana, joten on olennaisen tärkeää kuroa ensin umpeen ero tosiasiallisen ja lakisääteisen eläkkeellesiirtymisiän välillä.

MAAKOHTAINEN SUOSITUS 4

Komission teksti:

jatkaa työtä nuorisotyöttömyyden vähentämiseksi erityisesti maahanmuuttajataustaisten matalan taitotason työnhakijoiden osalta johdonmukaisen strategian avulla esimerkiksi parantamalla aktiivisten työmarkkinatoimenpiteiden rakennetta ja valvontaa, puuttumalla ammattitaidon kysynnän ja tarjonnan kohtaamattomuuteen ja vähentämällä työntekoon liittyviä taloudellisia pidäkkeitä; nopeuttaa tätä varten yleistä ja ammattikoulutusta koskevan uudistuksen toteuttamista, jotta nuorten ammattitaito vastaisi paremmin työmarkkinoiden kysyntää;

Hyväksytty teksti:

jatkaa työtä nuorisotyöttömyyden vähentämiseksi muun muassa maahanmuuttajataustaisten matalan taitotason työnhakijoiden osalta johdonmukaisen strategian avulla esimerkiksi parantamalla aktiivisten työmarkkinatoimenpiteiden rakennetta ja valvontaa, puuttumalla ammattitaidon kysynnän ja tarjonnan kohtaamattomuuteen ja vähentämällä työntekoon liittyviä taloudellisia pidäkkeitä; nopeuttaa tätä varten yleistä ja ammattikoulutusta koskevan uudistuksen toteuttamista, jotta nuorten ammattitaito vastaisi paremmin työmarkkinoiden kysyntää;

Selitys:

Työllisyyskehityksen seurantaväline on Luxemburgille haasteellinen nuorisotyöttömyyden osalta. Työllisyyskomitean monenvälisessä valvonnassa pidettiin myönteisenä nuorisotakuun käyttöönottoa sekä suurempaa keskittymistä maahanmuuttajataustaisiin henkilöihin.

UNKARI

Suosituksiin ei tehty muutoksia, joista komissio on eri mieltä.

MALTA

MAAKOHTAINEN SUOSITUS 2

Komission teksti:

nopeuttaa meneillään olevan eläkeuudistuksen toteuttamista, erityisesti aikaistamalla merkittävästi suunniteltua lakisääteisen eläkeiän nostamista ja kytkemällä sen tämän jälkeen elinajanodotteen kehitykseen; varmistaa, että julkisen terveydenhuoltojärjestelmän kattava uudistus, jossa muun muassa vahvistetaan perusterveydenhuoltoa, takaa käytettävissä olevien resurssien kustannustehokkaan ja kestävän käytön;

Hyväksytty teksti:

varmistaa julkisen talouden pitkän aikavälin kestävyys, jatkaa nopeuttaa meneillään olevan eläkeuudistuksen toteuttamista, esimerkiksi erityisesti aikaistamalla merkittävästi suunniteltua jo hyväksytyn lakisääteisen eläkeiän nostamista ja kytkemällä sen tämän jälkeen elinajanodotteen kehitykseen; varmistaa, että julkisen terveydenhuoltojärjestelmän kattava uudistus, jossa muun muassa vahvistetaan perusterveydenhuoltoa, takaa käytettävissä olevien resurssien kustannustehokkaan ja kestävän käytön;

Selitys:

Eläkeuudistus on jatkuva prosessi Maltalla. Malta korostaa erityisesti sitä, että eläketyöryhmän työskentelyn tulokset on määrä saada lokakuussa 2014. Työryhmä laatii kokonaisvaltaisen strategian, jonka tavoitteena on käsitellä eläkkeiden riittävyyttä ja kestävyyttä Maltalla. Vaikka Malta on yhtä mieltä pitkän aikavälin kestävyyden varmistamisen tavoitteesta, toimenpiteisiin sen saavuttamiseksi halutaan laajempaa toimintavapautta, koska määräykset ovat haitallisia siltä osin, että ne pikemminkin tukahduttavat kuin mahdollistavat eläkeuudistuksen etenemisen. Ehdotettu muutos on yhdenmukainen vuoden 2013 maakohtaisen suosituksen sanamuodon kanssa, jossa annettiin harkintavaltaa verrattuna vuoden 2014 maakohtaisessa suosituksessa ehdotettuun liian ohjailevaan sanamuotoon.

ALANKOMAAT

MAAKOHTAINEN SUOSITUS 2

Komission teksti:

vauhdittaa työtä asuntomarkkinoiden uudistamiseksi nopeuttamalla asuntolainan korkovähennyksen pienentämistä verotuksessa, asettamalla vuokra-asuntomarkkinoille markkinalähtöisemmän hinnoittelumekanismin sekä suhteuttamalla vuokria aiempaa enemmän kotitalouden tuloihin vuokra-asuntosektorilla; seuraa yhteiskunnan tukeman asuntotuotannon uudistuksen vaikutuksia pienipalkkaisiin kotitalouksiin asuntojen saatavuuden ja kohtuuhintaisuuden osalta; jatkaa ponnisteluja yhteiskunnan tukemaa asuntotuotantoa koskevien toimenpiteiden keskittämiseksi tukea eniten tarvitseviin kotitalouksiin;

Hyväksytty teksti:

taloudellisen tilanteen antaessa myöten vauhdittaa työtä asuntomarkkinoiden uudistamiseksi nopeuttamalla asuntolainan korkovähennyksen pienentämistä verotuksessa, asettamalla vuokra-asuntomarkkinoille markkinalähtöisemmän hinnoittelumekanismin sekä suhteuttamalla vuokria aiempaa enemmän kotitalouden tuloihin vuokra-asuntosektorilla; seuraa yhteiskunnan tukeman asuntotuotannon uudistuksen vaikutuksia pienipalkkaisiin kotitalouksiin asuntojen saatavuuden ja kohtuuhintaisuuden osalta; jatkaa ponnisteluja yhteiskunnan tukemaa asuntotuotantoa koskevien toimenpiteiden keskittämiseksi tukea eniten tarvitseviin kotitalouksiin;

Selitys:

Oltiin yhtä mieltä siitä, että asuntolainan vähennyksiä koskevan uudistuksen nopea täytäntöönpano aiheuttaa riskejä nykyisessä taloudellisessa tilanteessa, etenkin kun otetaan huomioon, että lähes miljoonalla kotitaloudella on tällä hetkellä negatiivinen positio asuntonsa suhteen (kiinnitysluoton määrä ylittää asunnon arvon). Tässä suosituksessa katsottiin näin ollen erityisen tärkeäksi viitata taloudelliseen tilanteeseen, jossa tällaisia uudistuksia toteutettaisiin.

ITÄVALTA

MAAKOHTAINEN SUOSITUS 2

Komission teksti:

parantaa eläkejärjestelmän pitkän aikavälin kestävyyttä erityisesti edistämällä lakisääteisen eläkeiän yhdenmukaistamista miesten ja naisten välillä ja kytkemällä lakisääteisen eläkkeellesiirtymisiän elinajanodotteeseen; seuraa äskettäin toteutettujen varhaiseläkkeelle pääsyä rajoittavien uudistusten toteutusta; parantaa edelleen terveydenhuolto- ja pitkäaikaishoitopalvelujen kustannustehokkuutta ja kestävyyttä;

Hyväksytty teksti:

parantaa eläkejärjestelmän pitkän aikavälin kestävyyttä erityisesti edistämällä lakisääteisen eläkeiän yhdenmukaistamista miesten ja naisten välillä, nostamalla todellista eläkkeellesiirtymisikää ja sopeuttamalla kytkemällä lakisääteisen eläkkeellesiirtymisiän elinajanodotteeseen elinajanodotteen muutoksiin; seuraa äskettäin toteutettujen varhaiseläkkeelle pääsyä rajoittavien uudistusten toteutusta; parantaa edelleen terveydenhuolto- ja pitkäaikaishoitopalvelujen kustannustehokkuutta ja kestävyyttä;

Selitys:

Suosituksen teksti noudattelee muiden jäsenvaltioiden osalta sovittua sanamuotoa. Sitä hyväksyttäessä katsottiin, että on olemassa erilaisia keinoja nostaa todellista eläkkeellesiirtymisikää ja sitä kautta käsitellä eläkejärjestelmään ja julkisen talouden kestävyyteen kohdistuvia haasteita. Komission alkuperäinen teksti, jossa painotettiin yksinomaan (lakisääteisen) eläkeiän nostamista, vaikutti liian rajoittavalta ja kapea-alaiselta. Uusi teksti muistuttaa neuvoston aiemmin hyväksymää tekstiä, viimeksi 12. helmikuuta 2013 hyväksytyssä vuoden 2012 kestävyysraportissa.

PUOLA

Suosituksiin ei tehty muutoksia, joista komissio on eri mieltä.

PORTUGALI

MAAKOHTAINEN SUOSITUS 3

Komission teksti:

pyrkii löytämään ratkaisuja korkeaan nuorisotyöttömyyteen, erityisesti ennakoimalla osaamistarpeita ja tavoittamalla työvoimapalvelujen käyttäjiksi rekisteröitymättömiä nuoria nuorisotakuun tavoitteiden mukaisesti; korottaa vähimmäistulojärjestelmän piiriin pääsemisen kynnysarvoa; huolehtii sosiaaliturvan kattavuuden asianmukaisuudesta ja etuuksien saajien tehokkaasta aktivoinnista;

Hyväksytty teksti:

pyrkii löytämään ratkaisuja korkeaan nuorisotyöttömyyteen, erityisesti ennakoimalla osaamistarpeita ja tavoittamalla työvoimapalvelujen käyttäjiksi rekisteröitymättömiä nuoria nuorisotakuun tavoitteiden mukaisesti; korottaa vähimmäistulojärjestelmän piiriin pääsemisen kynnysarvoa; huolehtii sosiaaliturvan kattavuuden asianmukaisuudesta, mukaan lukien vähimmäistulojärjestelmä, ja etuuksien saajien tehokkaasta aktivoinnista;

Selitys:

Tämä ala kuuluu jäsenvaltioiden toimivaltaan, ja kompromissitekstillä edistetään sosiaaliturvan riittävää kattavuutta.

ROMANIA

Suosituksiin ei tehty muutoksia, joista komissio on eri mieltä.

SLOVENIA

MAAKOHTAINEN SUOSITUS 2

Komission teksti:

sopii julkisen kuulemisen tulosten perusteella toimenpiteistä, joilla eläkejärjestelmän kestävyys vuoden 2020 jälkeen varmistetaan; näihin toimenpiteisiin olisi sisällyttävä avainparametrien mukauttaminen, kuten lakisääteisen eläkeiän sitominen elinajanodotteen kehitykseen ja eläkejärjestelmän toiseen pilariin tehtäviin yksityisiin maksuosuuksiin kannustaminen; hillitsee ikäsidonnaisia pitkäaikaishoidon menoja kohdistamalla etuudet niitä eniten tarvitseviin ja siirtämällä painopiste laitoshoidosta kotihoitoon;

Hyväksytty teksti:

sopii julkisen kuulemisen tulosten perusteella toimenpiteistä, joilla eläkejärjestelmän kestävyys ja eläkkeiden riittävyys vuoden 2020 jälkeen varmistetaan; näihin toimenpiteisiin olisi sisällyttävä avainparametrien mukauttaminen, kuten lakisääteisen eläkeiän sitominen elinajanodotteen kehitykseen ja eläkejärjestelmän toiseen pilariin tehtäviin yksityisiin maksuosuuksiin kannustaminen; hillitsee ikäsidonnaisia pitkäaikaishoidon menoja kohdistamalla etuudet niitä eniten tarvitseviin ja siirtämällä painopiste laitoshoidosta kotihoitoon;

Selitys:

Suosituksessa päätettiin ottaa huomioon se, että korvausasteen laskeminen edelleen saattaisi nostaa yli 65-vuotiaiden köyhyysastetta ja rasittaa sosiaalimenoja.

SLOVAKIA

Suosituksiin ei tehty muutoksia, joista komissio on eri mieltä.

SUOMI

MAAKOHTAINEN SUOSITUS 3

Komission teksti:

parantaa koko työvoimapotentiaalin käyttöä työmarkkinoilla, esimerkiksi parantamalla ikääntyneiden työntekijöiden työllisyysastetta ja työllistettävyyttä, vähentämällä varhaisen työmarkkinoilta poistumisen väyliä ja sopeuttamalla lakisääteisen eläkeiän elinajanodotteen muutoksiin; parantaa nuorten ja pitkäaikaistyöttömien työmarkkinanäkymiä keskittyen erityisesti ammatilliseen koulutukseen ja kohdennettuihin aktivointitoimenpiteisiin;

Hyväksytty teksti:

parantaa koko työvoimapotentiaalin käyttöä työmarkkinoilla, esimerkiksi parantamalla ikääntyneiden työntekijöiden työllisyysastetta ja työllistettävyyttä, nostamalla todellista eläkkeellesiirtymisikää, vähentämällä varhaisen työmarkkinoilta poistumisen väyliä ja sopeuttamalla lakisääteisen eläkeiän tai eläke-etuudet elinajanodotteen muutoksiin; parantaa nuorten ja pitkäaikaistyöttömien työmarkkinanäkymiä keskittyen erityisesti ammatilliseen koulutukseen ja kohdennettuihin aktivointitoimenpiteisiin;

Selitys:

Suosituksen teksti noudattelee muiden jäsenvaltioiden osalta sovittua sanamuotoa. Sitä hyväksyttäessä katsottiin, että on olemassa erilaisia keinoja nostaa todellista eläkkeellesiirtymisikää ja sitä kautta käsitellä eläkejärjestelmään ja julkisen talouden kestävyyteen kohdistuvia haasteita. Komission alkuperäinen teksti, jossa painotettiin yksinomaan (lakisääteisen) eläkeiän nostamista, vaikutti liian rajoittavalta ja kapea-alaiselta. Uusi teksti muistuttaa neuvoston aiemmin hyväksymää tekstiä, viimeksi 12. helmikuuta 2013 hyväksytyssä vuoden 2012 kestävyysraportissa.

RUOTSI

Suosituksiin ei tehty muutoksia.

YHDISTYNYT KUNINGASKUNTA

Suosituksiin ei tehty muutoksia, joista komissio on eri mieltä.

EUROALUE

Suosituksiin ei tehty muutoksia, joista komissio on eri mieltä.

(1) Neuvoston asetus (EY) N:o 1466/97, annettu 7 päivänä heinäkuuta 1997, julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta (EYVL L 209, 2.8.1997, s. 1).

(2) Muutettu teksti on kursiivilla ja poistettu teksti on yliviivattu.